กระทรวงวัฒนธรรม จัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
กระทรวงวัฒนธรรมจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง เนื่องในโอกาสมหามงคลเฉลิมพระชนมพรรษา 87 พรรษา  นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า เนื่องในโอกาสมหามงคลเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 87 พรรษา 12 สิงหาคม 2562 ตลอดเดือนนี้ โดยเฉพาะกิจกรรมด้านการสืบสานพระราชปณิธานการอนุรักษ์ศิลปวัฒนธรรมและภูมิปัญญาผ้าไหมไทย จัดงานทรัพย์แผ่นดิน ศิลป์สยาม ระหว่างวันที่ 8 - 12 สิงหาคม ณ ไอคอนสยาม ภายในงานมีนิทรรศการเฉลิมพระเกียรติ การเดินแบบชุดผ้าไทย สาธิตและจำหน่ายผ้าไหม รวมถึงนิทรรศการนวัตกรรมข้าวไทย และพันธุ์ข้าวพระราชทาน การจัดโครงการเผยแพร่ศิลปวัฒนธรรมไทยในต่างประเทศ ณ ประเทศญี่ปุ่น นอกจากนี้ ยังมีการจัดกิจกรรมเฉลิมพระเกียรติ อาทิ นิทรรศการเผยแพร่พระราชประวัติ การแสดงโขนเรื่องรามเกียรติ ชุด บารมีปกเกล้าพระแม่เจ้าสีดา กิจกรรมจิตอาสาพัฒนาลำน้ำ คูคลอง กิจกรรมพิธี 5 ศาสนามหามงคล รวมทั้งจัดทำเพลง"สดุดีพระแม่ไทย" สำหรับใช้พิธีจุดเทียนถวายพระพรชัยมงคล และในโอกาสสำคัญต่างๆ โดยประชาชนสามารถดาวน์โหลดเพลงได้ที่เว็บไซต์ของกระทรวงวัฒนธรรม รวมทั้งเชิญชวนประชาชนแต่งกายด้วยชุดผ้าไทยและเสื้อสีฟ้าเพื่อเฉลิมพระเกียรติเดือนสิงหาคมนี้